CELEX: 32007R1508
Language: lt
Date: 2007-12-18 00:00:00
Title: 2007 m. gruodžio 18 d. Komisijos reglamentas (EB) Nr. 1508/2007, nustatantis, kokia dalimi galima patenkinti paraiškas, pateiktas siekiant įgyti teisę importuoti Šveicarijos kilmės didesnio nei 160 kg svorio gyvus galvijus pagal 2008 m. leistą naudoti tarifinę kvotą, numatytą Reglamente (EB) Nr. 2172/2005

19.12.2007   
            
            
               LT
            
            
               Europos Sąjungos oficialusis leidinys
            
            
               L 333/69
            
         
      KOMISIJOS REGLAMENTAS (EB) Nr. 1508/2007
   2007 m. gruodžio 18 d.
   nustatantis, kokia dalimi galima patenkinti paraiškas, pateiktas siekiant įgyti teisę importuoti Šveicarijos kilmės didesnio nei 160 kg svorio gyvus galvijus pagal 2008 m. leistą naudoti tarifinę kvotą, numatytą Reglamente (EB) Nr. 2172/2005
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo (1),
   atsižvelgdama į 2005 m. gruodžio 23 d. Komisijos reglamentą (EB) Nr. 2172/2005, nustatantį išsamias Šveicarijos kilmės daugiau kaip 160 kg masės gyvų galvijų importo tarifų kvotos, numatytos Europos bendrijos ir Šveicarijos Konfederacijos susitarime dėl prekybos žemės ūkio produktais, taikymo taisykles (2), ypač į jo 4 straipsnio 1 dalį,
   kadangi:
   
               (1)
            
            
               Reglamento (EB) Nr. 2172/2005 1 straipsnio 1 dalyje nustatyta muitu neapmokestinama 4 600 Šveicarijos kilmės gyvų galvijų metinė importo tarifinė kvota, kuria remiantis Bendrijos importuotojai, vadovaudamiesi minėto reglamento 3 straipsniu, gali pateikti paraiškas importo teisėms įgyti.
            
         
               (2)
            
            
               Kiekiai, dėl kurių buvo pateiktos paraiškos importo teisėms įgyti, yra tokie, kad prašymai gali būti visiškai patenkinti,
            
         PRIĖMĖ ŠĮ REGLAMENTĄ:
   1 straipsnis
   Kiekviena paraiška importo teisėms įgyti kvotos laikotarpiu nuo 2008 m. sausio 1 d. iki gruodžio 31 d., pateikta laikantis Reglamento (EB) Nr. 2172/2005 3 straipsnio 3 dalies nuostatų, patenkinama 100 % prašomo importuoti kiekio.
   2 straipsnis
   Šis reglamentas įsigalioja 2007 m. gruodžio 19 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. gruodžio 18 d.
      
         
            Komisijos vardu
         
         Jean-Luc DEMARTY
         
         
            Žemės ūkio ir kaimo plėtros generalinis direktorius
         
      
   
   
      (1)  OL L 160, 1999 6 26, p. 21. Reglamentas su paskutiniais pakeitimais, padarytais Reglamentu (EB) Nr. 1913/2005 (OL L 307, 2005 11 25, p. 2). Reglamentas (EB) Nr. 1254/1999 bus pakeistas Reglamentu (EB) Nr. 1234/2007 (OL L 299, 2007 11 16, p. 1) nuo 2008 m. liepos 1 d.
   
      (2)  OL L 346, 2005 12 29, p. 10. Reglamentas su paskutiniais pakeitimais, padarytais Reglamentu (EB) Nr. 1965/2006 (OL L 408, 2006 12 30, p. 26).